Kl. cirka 21.30 udbrød der brand i lagerbygningen hos hjemmeservicefirmaet JRH Service på Eventyrvej i Brønderslev. Ifølge vagtchefen ved Nordjyllands Politi, Peter Redder, er det formentlig en kortslutning i en lille traktor, der er skyld i branden. Mandag aften arbejdede Brønderslev Kommunes Beredskab med at få ilden under kontrol. Men allerede tirsdag morgen klokken seks blev brandvæsnet igen kaldt ud til bygningen. Her var der tale om ulmende gløder, der blev efterslukket. Det fortæller indsatsleder Torben Karstenskov. Ilden fra maskinen havde spredt sig til omkringstående maskiner samt taget på lagerbygningen, men beredskabet nåede at slukke branden, inden bygningen udbrændte.

Referat:
Mandag aften udbrød der brand i en virksomhed på Eventyrvej i Brønderslev.